
Ny offentliggørelse af britiske ufo¬ 
dokumenter 


Af Ole Henningsen 

jA The National Archives 


De britiske myndigheder har den 12. juli 2012 for 9.gang frigivet en række ufo¬ 
dokumenter. 

Det er Britiske National Archives under Justitsministeriet, der som led i deres 
politik på området igen har offentliggjort en samling af Det britiske Forsvarsministeriums ufo-filer. 

Dokumenterne afslører, hvor stor betydning Dr. David Clarkes kampagne under Freedom of Information Act faktisk 
havde i myndighedernes beslutning om at afslutte årtiers officielle tavshedspligt ved at åbne filerne for offentligheden. 
Dokumenterne omfatter fotografier, tegninger og øjenvidneberetninger af umiddelbart uforklarlige fænomener på 
himlen. Ufologen Nick Redfern tog også initiativ til i et brev til Downing Street No.10 at opfordre tidl. 
premierministerTony Biair til at overveje at gøre alle de mange og varierede ufo-rapporter, der var indsamlet af 
regeringen siden slutningen af Anden Verdenskrig, tilgængelige for offentligheden [DEFE 24/1987/1] I de 6.700 sider er 
der eksempelvis en UFO briefing udarbejdet til Tony Biair herom af Forsvarsministeriet i 1998. 

En videointroduktion med dr. David Clarke til de indtil nu 25 frigivne filer med ufo-dokumenter kan ses på 
adressen: http://ufos.nationalarchives.qov.uk/ 

David Clarkes detaljerede beskrivelse af højdepunkter til alle de frigivne dokumenter ses her: 

htto://filestore. nationalarchives.qov.uk/pdfs/ufos/briefinq-quide- 12-07- 12.pdf og hans blog omkring den seneste 

offentliggørelse kan ses her: 

http://drdavidclarke.co.uk/ med detaljeret gennemgang her: 

http://drdavidclarke.co.uk/national-archives-ufo-files-7/national-archives-ufo-files-9/ 

Frigivelsen af britiske ufo-dokumenter har tidligere været omtalt i UFO-Mail, bl.a. i nr. 127 http://www.sufoi.dk/ufo- 
mails/um-2011/umll-127.php 

En 460 sider lang rapport, der blev udarbejdet i 2000 af Den britiske Efterretningstjeneste og hemmeligholdt af Det 
britiske Forsvarsministerium blev omtalt i UFO-Mail nr. 75: http://www.sufoi.dk/ufo-mails/um-2006/um06-075.php#01 


Newly released UFO files 
from the UK government 



Fi-YING SAUCER 
REPORT 


Fra SUFOI's Fotoafdeling 

v/Ole Henningsen 

4000 Roskilde Holbæk 20. juni2012 

En 21-årig ung mand fortæller i sin indberetning om observationen og videooptagelserne bl.a.: 

Adressen, vi så det på, var Holbækvej i Roskilde. 

Det startede over huset (Holbækvej 98), som vi gik forbi på vej hjem fra Wiemosen. Det fortsatte henover himlen fra 
over huset, til bag ved Kvickly Hyrdehøjscentret. 

Det var et flyvende objekt, rundt i facon. Det startede med at være rødt og gult lysende i farve, nærmest som en 
glødende pære eller en flamme. Da den var nået 2/3 over himlen blev det sort og mindre tydeligt, men så stadig ud til 
at lyse, bare med en sort farve. 

Da vi var ved at miste det af syne, besluttede jeg, at vi skulle løbe efter det for at se, hvad det var. Da vi næsten 
nåede ned til Kvickly, mistede vi det af syne og kunne ikke finde noget, der var landet. Dagen efter ved højlys dag 
undersøgte vi området bag Kvickly igen, men kunne stadig ikke finde noget. 

Vi har dokumenteret dette med 3 forskellige videoer, optaget med et Canon kamera og to mobiltelefoner, og et billede, 
taget med en mobiltelefon. 













Foto taget med mobiltlf. viser det rød-gule lys 
på himlen. 



Screen print fra en af de 
videosekvenser 



Udsnitsforstørrelse af samme 
videosekvens med ændrede lys- 
og kontrastforhold. 




Endnu et screenprint af en af de fremsendte 
videosekvenser. På dette tidspunkt er objektet ophørt med 
at lyse og fremstår mørkt på baggrund af de blå himmel. 
Denne sekvens er med ændrede lys- og kontrastforhold for 
at fremhæve det mørke objekt, der ses skråt th. for 
gadebelysningen. 


Kraftige udsnitsforstørrelser med varierende lys- og 
kontrast viser det mørke objekt. 




Konklusion 

Ud fra observationsbeskrivelsen, billedernes udseende og DMI's vejrdata er SUFOI's Fotoafdeling ikke i tvivl om, at der 
er tale om en lille varmluftballon opsendt fra nærområdet. 

Gennemgang af en del screenprints fra videosekvenserne, viser at den lysende aftegning på himlen indeholder et mere 
koncentreret lys midt i aftegningen. Dette er i overensstemmelse med f.eks. en lille varmluftballon med et brændende 
materiale i bunden til opdrift (og oplysning). 

I den sidste del af observationen slukkes formentlig det brændende materiale, hvorefter objektet optræder som mørkt 
på baggrund af himlen og tilsyneladende tumler lidt rundt (ser ud til at skifte form). Ballonen vil alligevel have en vis 
„levetid" i luften, og det er derfor Fotoafdelingens gæt, at den derfor er fløjet længere bort, end antaget af fotografen, 
inden nedfald på jorden, hvorfor den heller ikke umiddelbart kunne findes. 

Det er ærgerligt, at ballonen ikke blev fundet, når nu fotografen gjorde sig så store anstrengelser for at finde ud af, 
hvad der var observeret og filmet. 

Se mere om små varmluftballoner: http://www.sufoi.dk/info/balloner.php 

Skyformationer og sol 

En modtaget mail med et foto er som regel starten på en proces, hvor billeder undersøges, forskellige informationer 
kan efterprøves, og som regel i rimeligt samarbejde med fotografen. 

Nedenstående noget kortfattede mail hører derfor heldigvis til sjældenhederne. Man kunne naturligvis se fotografens 
mailadresse, som SUFOI's Fotoafdeling uden held i starten forsøgte at kontakte ham på nogle gange. Nedenfor er visse 
dele af adressen anonymiseret i henhold til SUFOI's almindelige politik på området, hvor observatørers identitet kun 
offentliggøres efter aftale, eller hvis identiteten i forvejen kendes offentligt via medierne m.v. 

Fra: Sebastian XXXXXXX[mailto: xxxxxxxxxx@xxxx.dk] 

Sendt: 20. juni 2012 13:55 
Til: oleh@postl.tele.dk 
Emne: evt. en ufo 

hvad er det? 



Øverst ses det originalt 
modtagne foto, der 
betegnende nok af 
fotografen er navngivet real 
ufo.jpg 


På et yderligere vedhæftet 
foto har fotografen placeret 
en oval og en pil pegende 
på et bestemt område af 
fotoet, som han åbenbart 
mener har et usædvanligt 
udseende. 

SUFOI's Fotoafdeling har gennemgået billedet ved hjælp af billedbehandlingsprogram m.v. og er umiddelbart af den 
opfattelse, at der er tale om en mørkere sky/lille front der ligger i et lag over de nederste skyer (tættest på fotografen), 
men sender - trods anonymiteten m.v. - alligevel billedet videre til SUFOI's fotokonsulenter. 

De var mildt sagt ikke imponerede, hvilket også afspejledes i deres kommentarer: 

Der skal vist en mere end normalt aktiv fantasi til for at gøre den sky til et moderskib :) Titlen „real ufo" tyder også på 
en fotograf > der virkelig „wants to believe". 

Hvis der ikke havde været en markering på fotoet , havde jeg nok aldrig fundet moderskibet. 







Det er vist en joke., jeg ville ikke kunne se det mystiske, hvis ikke det var indcirklet. Jeg tror jeg har flere hundrede i 
mit arkiv, der ser mere mystiske ud end dette!! OK, men hvad er det så: Jeg tror der er tale om et bånd af høje stratus 
skyer efter e n frontpassage, men my st iske det er de ikke!! _ 



En af de øvrige fotokonsulenter havde denne kommentar: 

Kigger man nærmere på billedet, er der spor af den højereliggende „skykant" flere steder på billedet (se ovenstående 
foto med mine markeringer). Uden jeg skal kloge ret meget i skytyper, kunne det godt ligne altostratus/stratus skyer 
(de høje) og nogle lavtdrivende fractus skyer tættest på fotografen, men det må en meteorolog kunne udtale sig mere 
præcist om ;o) 

En efterfølgende henvendelse til Danmarks Meteorologiske Institut, DMI, affødte denne udtalelse fra seniorklimatolog 
John Cappelen: 

Det er naturligvis svært at svare fyldestgørende på et sådant spørgsmål, når der hverken hører tidspunkt, sted og 
fotoretning til sådanne billeder. Det er jo ret afgørende at kunne bedømme vejrsituationen, når man skal vurdere 
skyerne. 

Der ses flere forskellige sky ty per på billedet, både stratiforme (lagskyer) og cumuliforme („blomkålsskyer"). Billedet er 
taget ved enten solnedgang eller solopgang, hvor Solen står lavt og giver gullige/røde/orange farver på himlen. 

Det, der er sat ring om, er efter min bedste overbevisning en skyformation, der ikke står så skarpt pga. den ret kraftige 
belysning fra Solen lige der. 

Så fra sagkundskabens side er der kun opbakning til SUFOI's konklusion om forskelligartede skyformationer. 

Man kan naturligvis spørge sig selv, om et sådant foto er anstrengelserne værd. Det umiddelbare svar er måske et nej. 
På den anden side har man måske været medvirkende til at forhindre billedet i at få „ufo-udbredelse" via et af de 
mange sociale medier, Facebook, Twitter etc. da der så kan henvises til, at billedet rent faktisk har været undersøgt. 

Men det er muligvis kun et lønligt håb. 


Tilføjelse 

Efter undersøgelsen af billedet blev resultatet som sædvanligt sendt til fotografen, som der så blev etableret en 
udmærket kontakt til. Han svarede tilbage: 

Der er sikkert en naturlig forklaring, og det var mig der døbte billedet med „Real ufo" da jeg ikke kunne se andre 
forklaringer på dette fænomen. Jeg er meget imponeret af SUFOI's indsats ang. mit foto. Mange tak! 

Jeg har vedhæftet billedet i dets rigtige opløsning hvis det er en hjælp. Men som sagt der er sikkert en naturlig 
forklaring. Tak og god sommer! 




„UFO-skyer" 



Mentz D. Kaarbø, ansvarlig redaktør på det norske tidsskrift UFO , har i den seneste udgave, nr. 2/2012 præsenteret en 
lille samling af såkaldte „ufo-skyer". Som han anfører: Samspillet af skyer og direkte solskin kan give de underligste 
effekter. 

Prato, Toscana, Italien 16. juni 2012 

SUFOI's Fotoafdeling har modtaget nogle ejendommeligt udseende billeder fra en dansk familie bosat i Italien. 




Det fremgår af de fremsendte billeders elektroniske data, at dette første foto i en serie er 
taget med et Canon IXUS 105 kamera den 16. juni 2012 kl. 21:19:02. Det ejendommelige 
objekt ses over tv-antennen. 

I sin henvendelse noterer PN om observationen og billederne: 

Jeg er blevet opfordret af min far til at sende disse billeder. Vi bor i Italien og jeg har flere gange opserveret „mærkelig" 
aktivitet fra vores terrasse. Altid i samme område. Oftest når det var næsten helt mørkt > men denne gang skete det, 
mens der endnu var lys nok til at fotografere. Jeg har taget en hel serie billeder, med og uden zoom... mens hele 
familien griner af mig. 

Synes det er en underlig „tingest" og kender ikke nogle egentlige forklaringer på, hvad det er. 
Måske I har set lignende ufoer? 

„Tingesten" kom langsomt ind fra venstre mod højre, for så at forsvinde i samme retning efter et par minutter ude over 
bjerget. 

Billederne er taget i det nordlige Prato (Toscana), den bydel der kaldes Coiano, ud over de gamle og slukkede vulkaner 
„Monte Ferrato". Vi kigger fra Prato mod Pistoia. 

Vi har tidligere oplevet lignende observationer, men der har det været mørkere og har ikke kunnet se andet end at det 
var rundt. 

Min mand har klassificeret det som en „løssluppen" ballon, men jeg har altid holdt på at den for det første har været for 
stor til at være en ballon, at en ballon stiger til den springer og ikke kommer ind fra en side for at forsvinde i samme 
retning. Men vi har bare set det som en mørk plet, i forbindelse med at solen går ned. 

Den bevæger sig stille og roligt, og der er ikke nogle pludselige bevægelser. Dog går den hurtigere end den kommer. 
Det er sket 3-4 gange tidligere over de sidste par år. 

Jeg er ikke i tvivl om, at der findes mere mellem himmel og jord end det vi lige blot kan se, men samtidig vil det også 
overraske mig, hvis der ikke findes en logisk forklaring på det vi har set. Så hvis I kan checke med jeres kollegaer i 
Italien, ville jeg synes det ville være fantastisk. Er meget nysgerrig for at få en nærmere forklaring - og det er mine 
børn også. 




Herover ses et af de billeder, hvor der er zoomet ind på objektet. Th. ses udsnitsforstørrelser 
samt ændringer af lys- og kontrastforhold m.v. i et forsøg på at tydeliggøre eventuelle detaljer 
i objektet. 



Mest af alt ligner den fotograferede aftegning på himlen en røgring opstået i en skorsten el.lign., men uden yderligere 
informationer har SUFOI's Fotoafdeling ikke en konkret forklaring på de modtagne fotografier, men SUFOI vil 
naturligvis, som nævnt i korrespondance med fotografen, kontakte gode ufo-kolleger i Italien for i første omgang at 
høre, om der er hjælp at hente fra denne kant. 

Men vi hører også meget gerne fra læsere med en god forklaring på det observerede. 


Uidentificerede Flyvende.... Kuglelyn 

Af Thomas B. Jørgensen 

Henover det seneste års tid, har jeg i perioder brugt meget af min fritid på at kigge efter gamle danske avisartikler af 
ufologisk/forteansk interesse igennem, i Det Kongelige Biblioteks mikrofilmssamling. Det er en enorm mængde 
materiale man finder her, og det kan derfor være lidt overvældende de første par gange. Der kan også være langt 
mellem snapsene indimellem, hvilket også kan være med til at tage modet fra én, men med mellemrum falder man dog 
over visse sager der er hele besværet værd. 

Jeg vil her omtale en sådan sag som jeg fandt for ganske nyligt. Det drejer sig om en sag fra 3. maj 1946, der fandt 
sted i Svaneke. Her oplevede beboerne et regulært angreb af kuglelyn, der fandt sted i forbindelse med et kraftigt 
uvejr. 

Sagen bliver blandt andet omtalt i Politiken og Bornholms Social-Demokrat, den 4. Maj 1946 og i Sverige bl.a. i 
Sydsvenska Dagbladet dagen efter. 




Regn af Kugle-Lyn 
haglede ned over 
Svane ke-Borgern e 

Fantastisk Eftermiddag: Kuglelvn oin Benene 
ild og ind af Huse og ned ad Gaderne 

Rønne. Kredse 

pounxtv rKJVAT 

A NMARKS mindste KoMUd 
Svanrkr hjrmfr#ct** i Ciwr Efter 
rolddac af et rordenvrjr. vom vil blive 
huvkrt altid af dem, drr oplevede det. 

Endnu inden man m rictif klar 
over. at del \ar Tordenvejr, reeuede 
det mrd Ly n oc Un*r Hdriaiunirr 
ned over B>en. som var den ene Pol 
i et elektri<k Korvoc^apparat Lynene 
flintrrde ned aa Gaderne, lanci Lyv* 
maaterne tnd I Byens Huve. oc Folk 
opdagede pludaellc at være 1 fare¬ 
truende Nærhed af runde Ildkugler 
eller Stikflammer. 



lim Kommunebochotder Andenen 
opdaeedr man aaaledet pludvlir et 
Kuctelyn I Luftrummet mellem to 
M.rnd der %tod o c talte vi turne n. Lynet 
eksploderede med et voldsomt line via 
hecce M.rnd gik I Knæ. tuen ingrn kom 
tål Skade. 

En kvindelig Cvk.ut. der kum kørend* 
over Kirkepladsen, blev vælte: af Cyklen 
af et andet Lyn. og hun var t flere Timer 
Canike felelarilet Kirken, der tidligere to 
Gange bar været ram! af Lynet, blev truf¬ 
fet af e: Kuglelyo. der il g ned I S; inr'j 
Lynafleder. Aflederen tmrltede I •amme 
Nu. og Spiret tcUntrrdrv (uldiLradii, 
I orlvrttev Side 10. 


Hændelsen i detaljer 

Klotblixtar slog omkull ! 
fotgångare på gatorna 

SVANEKE den 3 (TT fr RB) *\ ' ,'v’ 

Kit høfligt ovlider drog pi tor»«]ng*f ftermldcUgen fram I den Ulla 
•(■dm Svaneke pA Bornholm. Klotblixtar urladd ad« al jr vid fleya till« 

Itållen lime I hu sen. Hare peraoner pA gatorna tr Af fadea av bllxtan * 
orh «1unj(fule* till marken och en del av dem var førlamaée och Klan 
kAn*el flera llmmar rfteråt. VM flera Ullfåilen allngrada alg blisten*^ 
omkring bonen |»A folk och vldare ut pA gataa flir da axplodyrada, var/ 
vid atora jpihtor for At alla hAll. T . / i ' 

Stora akndor uppntod pA de elek- och mAnga radioapparater førttørdaa. 
trlaka ledidiignmn och telefonoAtcl Kyrkaptran* tpllttrndea nv en blfxt. 

N&fttan ttlln aJikrlngnr 1 staden glek 

Tilsyneladende var der intet denne 3. maj der umiddelbart 
virkede usædvanligt, men det skulle hurtigt ændre sig til at 
blive en dag som mange af Svanekes beboere sent ville 
glemme. Inden nogen nåede at opfatte det opstod et 
dramatisk uvejr, med lyn og flammer der nærmest regnede 
ned over byen. Flere af lynene krøb sig via lygtepælene og 
ind i folks huse, hvor flere pludselig stod drabeligt tæt på op 
til flere lyn og flamme-spyttende kugler. 


SVANEKE 

140 Sikringar sprang 
paa Centralan. 

M*d 9 * Radioapparater *6*1 Agt vad 
LjranadalagaL 

Krigerne nf dci kraftige Ivejr me*V 
Lynnedslag Torsdag KfterVuiddug 
begynder nu al være iagttagende. 1 
Label uf Dagen i Gutir blev dc flrato 
Telefoner og Lyalednitiger repareret 
l.ys»et Var et af de »aukitldle Kugle- 
lyn eller »kolde« Lyn og itprcdlca 
gennem ledningsnettet ud over 
Byen. Uaade paa Gæler og Ejendom« 
nu 4 . Beboerne sua floro Steder cn 
Lynkugle komme ind i Kokken cl). 
Stue, og pludselig eksploderede Ly¬ 
nene med et Knald. Flere Folk blev 
ramt. men uden al lage nævnevær¬ 
dig Skade. 

Bo flcate Steder gik Sikringerne, 
men i enkelte Ejendomme sprængte* 
de r|< ktn*kc Bærer med et Knald, 
og flere Steder bceki.dsgede* den 
rlektn>ke Installation. — Der blev 
alen* p.ia Telefoncentralen iiei-ut 
ra 14u Sikringer, og Telefoncnonlo- 


ren. 

der 

udbedrede Skaderne, 

u*l- 

falle 

• at < 

let var 

d» n MurMo Odt 


gt*ho 

■ lian 

i liuvde 

n't |*4i,t «*n tiautf. 

At 

det 

var kr.i 

flige Lyn viaer 

lige* 

lrde> 

K at 

nogle 

K»N*r. der -d mI 

p*ia 

Marken 

i Nier 

beden af Svaneke 

Kil k 

r. fa 

tdl bedovedt* om paa 


<1* ti. 

ti \ i>f 

• le en 

Tid laa e'*m ♦ 

Imle. 
















På et bogholderkontor oplevede to mænd der var i gang med en 
samtale, en lynkugle komme igennem luften imellem dem. Denne 

eksplodere med så høj følgelyd at de begge faldt i knæ i chok. En kvindelig cyklist der kørte tæt på en kirke, blev 
kastet af cyklen af et andet kuglelyn og var følelsesløs flere timer efter. Selve kirken, der før havde været ramt af lyn, 
slap heller ikke. Et kuglelyn ramte lynaflederen på et af spirene, hvorefter denne smeltede, spiret splintredes og tegl 
blev spredt for alle vinde. 

Endnu et kuglelyn slog ned mellem en rædselsslagen mælkemand og hans mælkevogn, hvorefter det cirkulerede flere 
gange rundt om hans ben for derefter at forsvinde ned i jorden. En gartner havde en anden lignende oplevelse mens 
hans stod i sit binderi. Han følte det pludselig som om noget strøg sig op af hans ben, nærmest som en kat der ville 
kæles. 

Han opdagede dog hurtigt og til sin forskrækkelse at det var et kuglelyn af samme tykkelse som en arm der svævede 
rundt under ham. Han fik derefter en stærk krampe i det ene ben, men heldigvis forsvandt lynet hurtigt ud af en åben 
dør og eksploderede. En telefonoperatør på den lokale central blev ramt af et kuglelyn i baghovedet, men undgik også 
at komme yderligere til skade. En lille pige der gik forbi nær centralen blev slået omkuld af trykbølgen fra et 
lynnedslag. 

Ud over disse mange sager, blev et utal af andre mennesker væltet omkuld på gader, i huse og på marker. En kvinde 
fik noget af huden skrabet af, men ingen fik længerevarige skader. Flere dyr blev også slået til jorden, så de lå 
bevidstløse i længere tid. Det lader dog ikke til at der var nogen døde herimellem heller. Under „angrebet" sprang mere 
end 140 sikringer på telefoncentralen og flere elektroniske apparaturer såsom radioer brændte sammen i mange hjem. 

Kuglelyn i 1917 

Den 21. oktober 1985 bragte Politiken foranlediget af en artikel om kuglelyn et læserbrev fra ingeniør Otto Mikkelsen. 
Han fortæller: „ Jeg har selv sammen med mine forældre og min søster oplevet et kuglelyn. Det var i 1917, da vi boede 
i den yderste villa på Drost Pedersvej i Ribe. Under et kraftigt tordenvejr stod min søster på I. sal, mens mine forældre 
og jeg var i entréen. Et lyn slog ned i nærheden. Min søster skreg, og ud fra elmåleren fløj en ildkugle på størrelse med 
et hønseæg. Den susede ned i gangen lige mellem min far og mig og forsvandt ud gennem nøglehullet. Vi var i nogle 
sekunder helt stumme af skræk. Det var altså et kuglelyn. Nu er jeg 83 år og forstår den dag i dag ikke, hvordan det er 
opstået. Der var intet i vejen med måleren." 



Kuglelyn i Salagnac i Frankrig. Kobberstik fra 1868. 


De stadigt forunderlige kuglelyn 

Hvad kan vi bruge sager om kuglelyn til i et nyhedsbrev, der handler om ufoer kunne man spørge - særligt når der ikke 
synes at have været nogen grund til at spekulere om, at det var andet end „tordenvejr" der lå til grund for førnævnte 
„angreb". Som udgangspunkt er det et fornuftigt nok spørgsmål, men samtidigt er man nødt til at forstå, at selvom vi 
nok kalder dette fænomen for kuglelyn, så ved vi faktisk stadigvæk ganske lidt om dets natur. 

Der har været foretaget flere forsøg på at genskabe kuglelyn i laboratoriesammenhæng, under kontrollerede forhold, 
men indtil videre har det ikke bragt nogen definitiv opklaring om hvorvidt disse forsøg rent faktisk viser samme 
fænomen, som det der almindeligvis opleves som kuglelyn i naturen. Selvom der således arbejdes med en håndfuld 
teorier, der regnes for mere sandsynlig end andre, så er der stadig ikke skabt overbevisende nok resultater til at 
tilfredsstille de videnskabsfolk, der beskæftiger sig med fænomenet. Dertil kommer det faktum, at det ikke er alle sager 
om såkaldte kuglelyn, der falder lige let ned i samme skuffe. I Svaneke-sagen omtales der f.eks. „flammer" der skød 
ned fra himlen og i nogle tilfælde blev udspyet af kuglelynene. 

Dette er et eksempel på, at kuglelyn er en bred kategori, der ikke nødvendigvis indkapsler det samme fænomen hver 
gang. Kuglelyn er i stedet blevet et meget anvendt buzzword for at forklare visse sager, men da det til stadighed må 
betragtes som et både omdiskuteret og uidentificeret fænomen (eller mere end et), så bruger man i virkeligheden bare 
en ukendt faktor for at forklare en anden, noget der næppe kan betragtes som særligt videnskabeligt. På samme måde 
som man i mange UFO-sager ser tendenser til pseudo-videnskabelige forklaringer, så kan der altså også på det mere 
videnskabeligt accepterede område snige sig begreber ind, som ofte anvendes ganske ukritisk og ureflekteret. Man gør 
derfor klogt i både at prøve at forstå fænomenet kaldet kuglelyn i en bredere forstand, men samtidigt være 
opmærksomme på forklaringsmodellerne, og hvad de rent faktisk forklarer. 












Men, hvorom alting er, så er det en fascinerende hændelse, der fandt sted denne dag i Svaneke, og den må have gjort 
et dramatisk og livsvarigt indtryk på de involverede. Sagen demonstrerer også, hvordan naturen kan overraske og 
overrumple os til en sådan grad, at det nærmest virker „overnaturligt"... hvilket det på en måde også stadig er. 

Kilder: 

Politiken, 4. maj 1946: „ Regn af Kugle-Lyn haglede ned over Svaneke-Borgerne". 

Bornholms Social-Demokrat, 4. maj 1946: „140 sikringer sprang på centralen". 

Sydsvenska Dagbladet 5. maj 1946: „Klotblixtar slog omkuli fotgångare på gatorna". 

Kim Møller Hansen: Projekt UFO - tro , løgne og kold krig, SUFOI, 2011. 

htto://www .abc, net.au/science/articles/2008/03/20/2194630. htm?site=science&.tODic=latest 

http://skeptoid.com/episodes/4192 


Kuglelyn på tv 

I efteråret 1997 efterlyste Poul Thomsen i den populære tv-udsendelse »En naturlig 
forklaring« beretninger fra seerne om kuglelyn. Mere end 100 tv-seere indsendte breve og 
avisudklip med deres oplevelser af kuglelynsfænomener. Den 22. oktober 1998 blev en del 
af de mere specielle beretninger omtalt i DR1 i »En naturlig forklaring«. Også i dagene efter 
udsendelsen modtog DR mange breve med kuglelynsobservationer. Alle rapporter blev 
efterfølgende overdraget til SUFOI og har kunnet læses i tidsskriftet UFO-Nyt. 
I Kim Møller Hansens omfattende bog Projekt UFO - tro , løgne og kold_ krig, er de 
væsentligste af beretningerne om dette gådefulde naturfænomen refereret sammen med 
andre beretninger. 

Bogens indholdsfortegnelse og forord kan ses her: 

http://www.sufoi.dk/e-boqer/ smaqsprover/Proiekt%20UFQ%20-%20smaqsprove.pdf 


Seneste foto af kuglelyn? 



Den spanske ufo-forsker Vicente-Juan Ballester Olmos har gennem en længere årrække arbejdet 
med projektet UFO FOTOCAT, hvor han registrerer alle verdens ufo-fotos. 

Han har for nylig nævnt det måske seneste foto af et muligt kuglelynsfænomen i et af sine 
blogindlæg http://fotocat.bloqspot.dk/ 

Vicente-Juan Ballester Olmos blev opmærksom på billedet takket være professor Alexander Keul, 
Salzburg Universitet (Østrig). Billedet blev oprindeligt sendt digitalt til en organisation, der 
beskæftiger sig med meteorologi med sparsomme oplysninger, og er helt fra starten blev sat i 
forbindelse med en mulig forekomst af kuglelyn. 

Det websted, hvor billedet er placeret, har en lang og interessant liste af kommentarer på ungarsk, 
hvor en række muligheder gennemgås med hensyn til lyskuglens natur og 

oprindelse: http://www.idokep.hu/hirek/qombvillamot-fotoztak-ball-liqhtninq 









Det seneste fotografi, der har 
cirkuleret på internationalt 
plan af et muligt kuglelyn, er 
dette spektakulære billede 
optaget et ukendt sted i 
Ungarn den 6. januar 2011 kl. 
17:20:09 i henhold til billedets 
EXIF-data. 


©Idokep, 2011 



Udsnitsforstørrelse med 

ændrede lys- og 

kontrastforhold. 


Løst og facts 


Af Ole Henningsen 

Arkivmateriale til AFU 

Den 1. november 1997 fejrede Skandinavisk UFO Information (SUFOI) sit 40 års jubilæum og udarbejdede en stor 
plancheudstilling med Henrik Klinge Pedersen som primus motor på layoutsiden. Udstillingen bestod af 20 plancher i 
formatet 70 x 100 cm. 

På plancherne blev der givet en oversigt over mange emner i relation til begrebet ufo samt et lille indblik i andre 
emner, som ofte sættes i forbindelse med ufoer. 

De fleste af plancherne er forblevet intakte og har været anvendt ved forskellige udstillingslejligheder. De seneste 15 
års udvikling inden for dansk ufo-arbejde var_dog efterhånden tydel ig i relat i on til planchernes te kster og fotos. 

Skandinavisk UFO Information 




Skandinavisk UFO Information 


4^, Boomeranger og mystiske lys 
S* . Danske UFO’er I 




Herover ses tre af udstillingsplancherne udarbejdet i forbindelse med SUFOI's 40 års jubilæum 
i 1997. 

SUFOI besluttede at lade plancherne overgå til Arkivet for UFO-forskning , AFU, der blev oprettet i 1973 af Håkan 
Blomqvist, Kjell Jonsson og Anders Liljegren. AFU er verdens største arkiv for ufo-arkivalier af alskens slags og fortjener 
al mulig støtte gennem donationer og bidrag fra enkeltpersoner, samlere og organisationer verden over. Her er der 
virkelig en mulighed for centralt at samle „ufoernes historie" for eftertiden, og SUFOI værdsætter i høj grad 
samarbejdet med AFU. 





























I forbindelse med en busrejse forbi Norrkoping, syd for Stockholm, hvor AFU rent fysisk har til huse, afleverede SUFOI's 
Ole Flenningsen derfor den 10. juni de resterende udstillingsplancher samt visse tidsskrifter og andre arkivalier til 
Flåkan Blomqvist og Tobias Lindgren fra AFU. Der blev ligeledes overdraget rumfartsrelateret arkivmateriale fra specielt 
tresserne til formanden for UFO-Sverige, Clas Svahn, der har speciel interesse i denne type materiale. 



Arkivmaterialerne inden „afrejsen" Tobias Lindgren (tv.)/ Ole Henningsen og Håkan 
til Sverige. Blomqvist. 

AFU's arkiver vokser til stadighed. Nogle år er alene bogarkivet vokset med 700 titler! Økonomiske bidrag fra 
ufointeresserede gør det muligt for AFU at opkøbe private samlinger rundt om i verden. SUFOI har bidraget lidt til at 
fylde AFU's mange hylder, idet SUFOI's rapportarkiv i marts 2003 blev overført til AFU, ligesom AFU har modtaget 
bøger og tidsskrifter fra SUFOI, og vi ved, at de ufologiske godbidder nu befinder sig i velegnede lokaler, hvor 
samvittighedsfulde ildsjæle tager hånd om dem, registrerer og katalogiserer dem og gør det muligt for andre at 
inddrage den indsamlede viden i fremtidige studier af ufooplevelser m.m. 

Overdagelse til AFU ved det meget Håkan Ekstrand, Bob Rickard, Carl-Anton Mattsson, 
korte møde på en rasteplads ved Anders Persson og Clas Svahn i London med 313 
motorvejen uden for Norrkoping i flyttekasser nedpakket ufo-arkivmateriale i maj 
Sverige. 2012. Kasserne er nu ankommet til Sverige og under 

Fotos: Ole Henningsen udpakning hos AFU i Norrkoping. 


Foto: Clas Svahn 


SUFOI's bidrag til AFU's samlinger er dog kun småbidder i forhold til, hvad det ved gode kontakter i udlandet er 
lykkedes i de seneste år at få overdraget af arkivalier til AFU. 

I slutningen af maj 2012 var eksempelvis Clas Svahn, Flåkan Ekstrand, Anders Persson og Carl-Anton Mattson fra UFO- 
Sverige i England og Wales for at indsamle nye arkivmaterialer. 

Ved møder med bl.a. John Rimmer, Lionel Beer, Margaret Fry, Dave Sankey, Omar Fowler, Fran Copeland, Geoff 
Amber, Mike Flutchinson, Georgina og Alexandra Buhier samt Valentine Ward, blev der overdraget bøger, tidsskrifter, 
lydbånd, videooptagelser, billeder og div. korrespondancer og andet materiale. I Bob Rickards kælder i det nordøstlige 
London blev der taget vare på formentlig mere end 100.000 avisudklip om bl.a. forteana sammen med et stort antal 
bøger og tidsskrifter. En del af dette materiale blev opbevaret under kummerlige, fugtige forhold og er nu reddet for 
eftertiden. Det forlyder, at der også blev fundet en mumificeret rotte blandt materialerne. Skulle en sådan - mod 
forventning - også være at finde i det danske materiale, så må vi anbefale, at den placeres på hylden under dubletter. 
På adresserne: 
http://www.afu.info/index.htm 

http://ufoarchives.bloqspot.se/2012/06/313-kartonqer.html 

http://www.ufo.se/bloqq/date/2012/06/ll 

kan der læses mere om AFU og om udpakningen af det store arkivmateriale. 






Fly jager ufo ved Costa del Sol? 


the olive press 



Search: 


Spaiii's Xoi Englisli daily news website 


En række udlændinge hævder, at 
lavtflyvende militære fly vækkede 
beboerne på Costa del Sol, da de jagtede 
en ufo. 


I en artikel af James Bryce og Jon Clarke berettes 
i engelsksprogede »the olive press« at 
indbyggerne i Benahavis og Estepona - hvor tre 
jagere foretog deres mystiske operation kl. 5 om 
morgenen Påskedag - tror, at jagerne jagtede et 
„fremmed luftfartøj", http://www.theolivepress.es/spain-news/2012/04/09/midniqht-mystery-of-costa-del-sol-fiqhter- 
iet / 

Mens myndighederne i første omgang har afvist at kommentere 
hændelsen, er Olive Press blev bombarderet med opkald og e-mails fra 
bekymrede borgere. 

En britisk læser, som ønsker at være anonym, fortalte avisen 
følgende: „ Det var skrækkeligt. De forfulgte helt sikkert dette mærkeligt 
udseende fartøj. 

Jeg kan ikke beskrive, hvad det var, men det var langt og tyndt og havde 
blinkende lys. Det var helt sikkert hverken et fly eller en helikopter. 

Det lavede en meget mærkelig lyd og fløj langsomt, før det pludseligt for 
af sted med en meget høj hastighed." 

Hendes nabo, Alison Woods, som er gift med en tidligere RAF-ingeniør, 
tilføjede: „ Det var en meget mærkelig brummen. Jeg har aldrig hørt noget 
lignende før. 

Vi har boet på forskellige RAF-baser i både UK og i udlandet. Det var en meget bizar lyd. Den er ikke let at forklare." 

Et andet vidne fortalte. At da han rapporterede den mærkelige hændelse til politiet, havde de opført sig „mistænkeligt". 
Midnatsmysteriet fik indbyggerne til at frygte, at et af flyene var ved at styrte ned. 

En forhenværende engelsk militærpilot mente, at flyet kunne have en ydet militær hjælp til de civile myndigheder ved 
illegal kriminel aktivitet så som narkohandel eller terrorisme. 

„Helikopteren kunne have været en back up for dem", mente han. 

„Ingen pilot ville efter hans opfattelse flyve så lavt om natten i et bjergrigt område for sjov eller for at vise sig." 

Geoff Jones, en indbygger i Costa de Sol, som så det uidentificerede fly flyve „irrationelt omkring" kl. 5 om morgenen 
Påskedag, forlangte, at en eller anden undersøgte sagen grundigt. 

„Natmanøvrer udført af militære fly er ikke tilladte over bebyggede områder > det samme gælder om øvelser om dagen", 
tilføjede han. 

Da Olive Press henvendte sig, udtalte en talsmand fra flykontrollen i lufthavnen i Malaga: „Vi kan ikke give oplysninger 
om den type fly." 

Da han blev spurgt om hvorfor, havde talsmanden ingen kommentarer. 

En talsmand fra lufthavnen i Gibraltar sagde, at de ikke havde noget kendskab til hændelsen, som fandt sted i deres 
luftrum - da de kun har folk på vagt fra kl. 8.00 til kl. 21.00 og derfor havde lukket på det pågældende tidspunkt. 

Den spanske ufo-forsker Vicente-Juan Ballester Olmos har efterfølgende kommenteret historien fra Costa del Sol: 

I det følgende link er der både supplerende oplysninger og de engelske statsborgeres 
forklaringer: htto ://tin vurl. com/6tlg3><f 

Helt konkret er den aktuelle hændelse, som den blev rapporteret af det spanske flyvevåben, i store træk: 
Forsvarssystemet opdagede, at et fly fløj rundt uden at give sig til kende, og det var derfor nødvendigt at gå på 
vingerne og undersøge det nærmere, „som det altid sker i den slags tilfælde". Da Moran de la Frontera AFB (Sevilla), 
var nærmest, lettede en Eurofighter derfra for at undersøge det uidentificerede fly, som radaren opfangede som 
flyvende meget lavt, uden lys og uden identificere sig (formodentlig en narkotransport fra Afrika, efter min opfattelse). 
Da det uidentificerede fly fløj så lavt, var det spanske militærfly også nødt til at flyve lavt og dermed lave en frygtelig 
larm. Da det ikke lykkedes at opsnappe det lille fly (det var formodentlig allerede landet i regionen, også efter min 
opfattelse), vendte jageren tilbage til sin base. 

Oversættelse og redigering: -/for, OH 

Sensationel svensk video på YouTube 


udsnitsforstørrelse (herover) 
fra den tvivlsomme svenske 
video på YouTube. 

Signaturen Hunterfir lagde den 19. februar 2012 en video ud på YouTube, der skulle vise sig at give anledning til 
mange diskussioner og kommentarer rundt om. 

Videoen skulle angiveligt være optaget i Dalarna i Sverige og var i starten af juni set op mod 250.000 gange på 
YouTube. 

Se optagelsen her: 

http://www.youtube.com/watch?list=PL2FA768D9E3D10E16&v=PA T4YhwHL8&feature=iv&annotation id=annotation 


425401&src vid=tuUsN9iqi3M &index=3 

og lyt evt. til det interview Hunterfir har lagt ud på 

YouTube: http://www.voutube.com/watch?v=aM2pE6c4rX8&.feature=autoplav&.list=PL2FA768D9E3D10E16&.lf=plcp8t.pla 

ynext=l 

Det viste sig dog efterfølgende, at videoen ikke var ægte. Se disse film på YouTube, hvor de afslørende fejl påpeges: 
http://www.voutube.com/watch?v=tuUsN9iqi3M&feature=autoplav&.list=PL2FA768D9E3D10E16&plavnext=2http://ww 

w.voutube.com/watch?v=3P XeuLSndE 

UFO-Sverige forsøgte i længere tid at få kontakt med Hunterfir . Da vedkommende endelig svarede den 7. juni, var det 
iflg. UFO aktuellt nr. 2/2012 meget kortfattet: Det, der siges i interviewet, er det eneste der er at sige. 












UFO på Østersøens bund eller pr-stunt? 



Den 11 juni 2011 så man på 
sonaren på et fartøj, der leder 
efter skibsvrag , en usædvanlig 
formation på bunden af Østersøen 
(se first anomaly herover). 


Sagen har stærkt debatteret, og 
ufo-overskrifterne har været 
fremme mange steder i medierne. 

Læs mere om sagen: 

http://truthfall.com/baltic-anomalv-official-press-release/ 

http://www.redicecreations.com/article.php7id = 16293 
http://www.dn.se/nvheter/sveriqe/dvkaren-inQet-qiort-av-manniskor 

Clas Svahn, formand for UFO-Sverige og journalist på Dagens Nyheter, fortalte for nylig på sin blog: 

På arbejdet som journalist på Dagens Nyheter, interviewede jeg en af de dykkere, der i fire tilfælde havde været nede 
ved den så omtalte cirkel på bunden af Østersøen. Artiklen blev flittigt læst, og også min blog om samme emne. 
Dykkeren fandt ingen beviser for, at der var tale om noget skabt af mennesker, men var inde på, at det drejede sig om 
en geologisk formation, noget som jeg selv har hævdet i lang tid. Spekulationerne om, at det skulle være en „ufo" 
(flyvende tallerken/rumskib i folks opfattelse) synes derfor at kunne skrottes. 

Nu afventer vi geologernes svar på, hvad det er for sten, som dykkeren har taget med 

op. httpj^/www. dn.se/bloaa/markligheter/20 12/06/15/mvsteriet-Da-ostersions-botten/ 

Roswell - igen, igen 

Var lige ved at glemme, at Roswell-historien den 8. juli passerede sit 65-års jubilæum. Men så kan eb.dk da altid minde 
os om det med en historie om en påstået tidl. CIA-agent, der beretter om, hvordan han en dag på jobbet i et ellers 
aflåst område, hvor ikke alle har adgang, tilfældigt falder over en kasse mærket „Rosswell". 
CIA-veteranen Brandon Chase, der i 35 år fungerede som blandt andet betroet undercover-agent for den amerikanske 
efterretningstjeneste. 

Den utrolige historie kan i sin helhed med amerikanske Huffington Post som anført kilde læses 

her: http://ekstrabladet.dk/vranqen/articlel789909.ece 

Beretningen står godt nok at læse under rubrikken »Verden på vrangen« og heldigvis afsluttes historien på eb.dk da 
også med denne passus: 
















Det skal nævnes, at Brandon Chase også er forfatter og er i gang med at promovere sin nye science fiction-bog, »The 
Cryptos Conundrum«. Så nogle vil måske hævde, at hans fantasi er lidt for livlig, og hans troværdighed er lidt for 
svækket. 

Tunguska - kommentarer 

Vor korte artikel i forrige UFO-Mail (147) om italienske forskeres nyeste 
videnskabelige artikel om den gådefulde eksplosion den 30. juni 1908 over 
Sibirien afstedkom en mail fra en af vore læsere, der gjorde opmærksom på, at 
videnskab.dk efterfølgende også har beskæftiget sig med disse nye 
forskningsresultater. De italienske videnskabsmænd mente at have fundet 
vægtige indicier for tilstedeværelsen af en nedfaldet meteorit under en lokal 
søbund: http://videnskab.dk/milio-naturvidenskab/forskere-vi-har-lost- 
historiens-storste-ufo-mysterium 

I artiklen interviewer videnskab.dk lektor Henning Haack, der dog er ret så 
skeptisk. 

Han har set utallige eksempler på folk, der tror, at de har fundet noget fra det 
ydre rum, uden at det var tilfældet. 

„Jeg må indrømme, at jeg er lidt skeptisk. Havde de fisket blokken op og 
undersøgt den, havde det været noget andet. Så vidste vi, hvad det var. 

Det overbeviser mig ikke, at de har fundet et eller andet på bunden af en sø - 
det kan være et stykke moræneblok eller så meget andet. Det kan ikke helt 
udelukkes, at de har ret, men det er usandsynligt," siger Henning Haack. 

Det kan i øvrigt anbefales at læse de læserkommentarer, som Tunguska-artiklen 
afstedkom på videnskab.dk. Især amatørastronomen Karsten Bomholts 
kommentarer indeholder gode facts. 

Den danske ekspedition til Tunguska-området i halvfemserne havde 
materialeprøver med hjem, der blev analyseret på det daværende Kulstof-14 
laboratorium på Nationalmuseet. Disse måleresultater blev tydet som indicium 
for komet-teorien. 

Selvom Henning Haack også selv hælder til komet-teorien, ville han have det fint 
med at tage fejl. Det vigtigste er, at der findes en forklaring. 

En stump af en komet er i øjeblikket den mest sandsynlige forklaring på 
kæmpeeksplosionen, men som det blev anført om den nye italienske meteorit¬ 
teori i UFO-Mail nr. 147: 

For en gangs skyld lader det til, at der skulle være en rimelig mulighed for at 
kunne be- eller afkræfte denne teori: Ved en koordineret indsats burde det være 
overkommeligt at bringe boreudstyr ud til området for at optage en 
materialeprøve, der kan vise, om der skulle være tale om en meteorit. 

Videnskab.dk's ene „faktaboks", der ledsagede artiklen viser med al ønskelig tydelighed, at Tunguska-eksplosionen 
stadig inspirerer mangeartede skribenter. 


Læs ufo-beretninger på www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 


Bliv medlem af SUFOI's Støttekreds 

i 2015 


Fakta 


Den russiske mineralforsker Yuri 
Labvin. leder af'Tunguska- 
fænomenets Grundforskningsfond', 
mener, at rumvæsner stod bag 
eksplosionen. 

Det rapporterede internationale 
medier i 2004, efter at Labvins 
forsker-hold var vendt hjem fra 
Tunguska. Forskerne havde fundet 
kvarts-sten med mystiske tegn, 
som de mener stammer fra 
kontrolpanelet i et rumskib. 

Stenene beviser - Ifølge Labvin - 
at gode aliens på en flyvetur ved 
Jorden besluttede sig for at ofre sig 
selv og deres rumskib, da de så en 
kæmpe asteroide flyve mod vores 
planet. De kolliderede bevidst med 
asteroiden for at uskadeliggøre 
den. 


- og vælg en bog 

Foreningen Skandinavisk UFO Information drives af frivillig og ulønnet arbejdskraft. Vores primære opgave er at give 
offentligheden seriøs information om ufomyten gennem ufo.dk og sekundært at registrere observationer af usædvanlige 
himmelfænomener. Du kan læse om SUFOI's formål og vision her . 

Du kan med et økonomisk bidrag på kr. 250 - og naturligvis gerne mere - gøre det muligt for os fortsat at drive ufo.dk 
og foretage undersøgelser af ufooplevelser. 

Vi håber, at rigtig mange vil fortsætte med at bakke op om vores arbejde ved at blive medlem af støttekredsen. 

Betaling kan foretages på girokonto 9 11 77 25 eller via netbank til konto 3113-9117725. Brug venligst kortkode 01 og 
anfør navn, adresse og bestillingsnummeret (fx B-075) på den ønskede, gratis titel. 

Som medlem af SUFOI's Støttekreds har du ingen forpligtelser over for foreningen. Støttebeløbet gælder for et år. 


UFO-Mail udgives af Skandinavisk UFO Information. 

© SUFOI 2012. Nyhedsmedierne kan, i henhold til ophavsretsloven og med tydelig kildeangivelse, bringe citater fra 
signerede artikler. Artikler må kun bringes i deres hele udstrækning efter skriftlig aftale med Skandinavisk UFO 
Information - SUFOI . Print og fotokopier af indhold fra UFO-Mail er belagt med Copydan-vederlag. 













